《辨渊明诗》
元代·方回

微禽移木石，欲以塞东洋。
赋寿何能远，衔冤未始忘。
起脾讹越婢，澎浪转彭郎。
轻改刑天字，于文恐未详。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。